Richard Phillips Feynman (11. maj 1918–15. februar 1988) var en af de mest indflydelsesrige amerikanske fysikere i det 20. århundrede, med uvurderlige bidrag til teorien for kvanteelektrodynamik. Han var en inspirerende forelæser og amatørmusiker, han bidrog til udviklingen af atombomben, og blev senere medlem af den kommission der undersøgte Challenger-ulykken. Feynman blev i 1965 sammen med Julian Schwinger og Sin-Itiro Tomonaga tildelt Nobelprisen i Fysik for sit arbejde med kvanteelektrodynamikken.
Han er også berømt for sine mange eventyr, som beskevet i bøgerne "Surely You're Joking, Mr. Feynman!" ("Det er vel deres spøg, hr. Feynman!"), "What Do You Care What Other People Think?" ("Hvad skulle det bekymre dig hvad andre mener?") og "Tuva Or Bust!". Richard Feynman var på mange måder en excentriker og en fri fugl.
